b'\n_START_ARTICLE_\nRoyal Dutch Shell\n_START_SECTION_\nPovijest\n_START_PARAGRAPH_\nRoyal Dutch Shell je osnovan u velja\xc4\x8di 1907. udru\xc5\xbeivanjem dvije tvrtke. Prva je nizozemski Royal Dutch Petroleum, a druga je britanski "Shell" Transport and Trading Company. Do udru\xc5\xbeivanja je do\xc5\xa1lo kako bi mogli konkurirati Standard Oilu na globalnom tr\xc5\xbei\xc5\xa1tu. U novonastaloj tvrtki 60% vlasni\xc5\xa1tva je pripalo Nizozemcima dok je 40% pripalo Britancima._NEWLINE_Shell je 1919. preuzeo kontrolu nad tvrtkom Mexican Eagle Petroleum Company te je 1921. formirana tvrtka Shell-Mex Limited koja je na tr\xc5\xbei\xc5\xa1tu nastupala pod brandovima Shell i Eagle. U industriju petrokemije su u\xc5\xa1li 1929. kada je osnovana tvrtka Shell Chemicals. Do kraja 1920.-ih Shell bio vode\xc4\x87a svjetska naftna tvrtka \xc4\x8dija proivodnja je \xc4\x8dinila 11% svjetske proizvodnje nafte._NEWLINE_Shell Mex House je dovr\xc5\xa1en 1931. i bilo je to sjedi\xc5\xa1te za Shellov marketing diljem svijeta._NEWLINE_Nakon Njema\xc4\x8dke okupacije Nizozemske 1939. godine sjedi\xc5\xa1te kompanije je premje\xc5\xa1teno u Curacao._NEWLINE_Oko 1952, Shell je postao prva tvrtka koja je koristila ra\xc4\x8dunala u Nizozemskoj. Ra\xc4\x8dunalo su koristili u svom laboratoriju u Amsterdamu. Uslijedila je kupnja rudarske tvrtke Billiton 1970. koja je prodana 1994._NEWLINE_U studenom 2004. nakon razdoblja previranja uzrokovanih objavom da je Shell prekomjerno pove\xc4\x87ao svoje naftne rezerve, objavljeno je da \xc4\x87e Shell grupacija promijeniti strukturu kapitala te je formiran Royal Dutch Shell plc koji je primarno listiran na burzi u Londonu (LSE). Ujedinjenje svih kompanija je dovr\xc5\xa1eno 20. srpnja 2005. _NEWLINE_Tijekom 2013. kompanija je po\xc4\x8dela prodavati svoju imovinu vezanu za plinski biznis u SAD-u te je i otkazala ugovor o izgradnji plinovoda u dr\xc5\xbeavi Louisisni vrijedan 20 milijardi USD. Novi izvr\xc5\xa1ni direktor Ben van Beurden je imenovan na tu funkciju u sije\xc4\x8dnju 2014., prije objave da je kompanija u prethodnoj godini ostvarila 38% slabije poslovne rezultate nego godinu ranije. U velja\xc4\x8di 2014. je krenula i prodaja njihove imovine u Australiji, a postoje i planovi za prodajom jo\xc5\xa1 imovine u Brazilu i Italiji.'